Document ID: 31995R2783

KOMISSION ASETUS (EY) N:o 2783/95,
annettu 1 päivänä joulukuuta 1995,
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1600/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1538/95 (2), ja erityisesti sen 13 artiklan 3 kohdan sekä 16 artiklan 4 kohdan,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3383/94 (3) ja erityisesti sen 1 artiklan,
sekä katsoo, että
tiettyjen juustojen kuvaukset komission asetuksen (EY) N:o 1600/95 (4), sellaisena kuin se on viimeksi muutettuna asetuksella (EY) N:o 1981/95 (5), liitteessä IV ovat riittämättömiä; tämän vuoksi niitä olisi täydennettävä 1 päivästä heinäkuuta 1995 alkaen,
Euroopan yhteisön ja Bulgarian tasavallan välillä tehdyn väliaikaisen 31 päivänä joulukuuta 1993 voimaan astuneen sopimuksen nojalla yhteisö antoi yksipuolisen julistuksen, jossa määrätään, että Bulgariasta peräisin olevien ja yhteisöön tuotavien uuhenmaidosta valmistettujen juustojen lehmänmaitopitoisuus voi kahdeksantoista kuukauden jakson aikana olla enintään kolme prosenttia; tämän julistuksen tarkoituksena oli antaa bulgarialaiselle teollisuudelle siirtymäaika, jona aikana se pystyy mukautumaan uuhenmaidosta valmistettujen juustojen vertailumenetelmästä lehmänmaidon kaseiinin toteamiseksi 19 päivänä maaliskuuta 1992 annetun komission asetuksen (ETY) N:o 690/92 (6) vaatimuksiin; Bulgarian tasavallan pyynnöstä sekä julistuksessa tarkoitetun tavoitteen toteuttamisen mahdollistamiseksi kyseisen poikkeuksen soveltamisaikaa olisi pidennettävä vuoden 1995 loppuun asti; tämän vuoksi asetuksen (EY) N:o 1600/95 liite IV on muutettava sopimuksen voimaan asettamiseksi 1 päivästä heinäkuuta 1995, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 1600/95 liite IV seuraavasti:
a) korvataan järjestysnumero 3, 4, 8 ja 9 seuraavasti:
TAULUKON PAIKKA
b) lisätään sivun alareunaan huomautus 6 seuraavasti:
"(6) Bulgariasta peräisin olevien uuhenmaidosta valmistettujen juustojen osalta hyväksytään enintään kolmen prosentin lehmänmaitopitoisuus 31 päivään joulukuuta 1995 asti."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä joulukuuta 1995.

Labels: 3
17
15